CELEX: 62007CA0443
Language: bg
Date: 2008-12-22 00:00:00
Title: Дело C-443/07 P: Решение на Съда (втори състав) от 22 декември 2008 г. — Isabel Clara Centeno Mediavilla, Delphine Fumey, Eva Gerhards, Iona M.S. Hamilton, Raymond Hill, Jean Huby, Patrick Klein, Domenico Lombardi, Thomas Millar, Miltiadis Moraitis, Ansa Norman Palmer, Nicola Robinson, François-Xavier Rouxel, Marta Silva Mendes, Peter van den Hul, Fritz Von Nordheim Nielsen, Michaël Zouridakis/Комисия на Европейските общности, Съвет на Европейския съюз (Обжалване — Правилник за длъжностните лица — Възражение за незаконосъобразност на член 12, параграф 3 от приложение ХIII относно класирането на длъжностни лица, назначени след 1 май 2004 г. — Консултиране с Комитета по правилника за персонала — Ненарушаване на придобитите права и на принципа за равно третиране)

21.2.2009   
            
            
               BG
            
            
               Официален вестник на Европейския съюз
            
            
               C 44/18
            
         Решение на Съда (втори състав) от 22 декември 2008 г. — Isabel Clara Centeno Mediavilla, Delphine Fumey, Eva Gerhards, Iona M.S. Hamilton, Raymond Hill, Jean Huby, Patrick Klein, Domenico Lombardi, Thomas Millar, Miltiadis Moraitis, Ansa Norman Palmer, Nicola Robinson, François-Xavier Rouxel, Marta Silva Mendes, Peter van den Hul, Fritz Von Nordheim Nielsen, Michaël Zouridakis/Комисия на Европейските общности, Съвет на Европейския съюз
   (Дело C-443/07 P) (1)
   
   (Обжалване - Правилник за длъжностните лица - Възражение за незаконосъобразност на член 12, параграф 3 от приложение ХIII относно класирането на длъжностни лица, назначени след 1 май 2004 г. - Консултиране с Комитета по правилника за персонала - Ненарушаване на придобитите права и на принципа за равно третиране)
   (2009/C 44/29)
   Език на производството: френски
   Страни
   
      Жалбоподатели: Isabel Clara Centeno Mediavilla, Delphine Fumey, Eva Gerhards, Iona M. S. Hamilton, Raymond Hill, Jean Huby, Patrick Klein, Domenico Lombardi, Thomas Millar, Miltiadis Moraitis, Ansa Norman Palmer, Nicola Robinson, François-Xavier Rouxel, Marta Silva Mendes, Peter van den Hul, Fritz Von Nordheim Nielsen, Michaël Zouridakis (представители: G. Vandersanden и L. Levi, avocat)
   
      Други страни в производството: Комисия на Европейските общности (представители: J. Currall и H. Krämer), Съвет на Европейския съюз (представители: M. Arpio Santacruz и M. Bauer)
   Предмет
   Жалба срещу Решение на Първоинстанционния съд на Европейските общности (четвърти разширен състав) от 11 юли 2007 г. по дело Centeno Mediavilla и др./Комисия (T-58/05), с което Първоинстанционният съд отхвърля жалбата на жалбоподателите, с която се иска отмяна на решенията за назначаването им като длъжностни лица в срок за изпитване в частта, която определя тяхното класиране в степен съгласно преходните разпоредби на член 12, параграф 3 от Приложение ХIII към Правилника за длъжностните лица на Европейските общности, изменен с Регламент (ЕО, Евратом) № 723/2004 на Съвета от 22 март 2004 година (ОВ L 124, стр. 1) — Последици от влизането в сила на новия Правилник за длъжностните лица върху положението на лица, вписани в списък с подходящи кандидати или с резерви за бъдещи назначения преди датата на това влизане в сила, 1 май 2004 г., но назначени след тази дата — Принципи за правна сигурност, за оправдани правни очаквания и за равно третиране — Обхват на задължението за мотивиране
   Диспозитив
   
               1)
            
            
               Отхвърля жалбата.
            
         
               2)
            
            
               Осъжда г-жа Centeno Mediavilla, г-жа Fumey, г-жа Gerhards, г-жа Hamilton, г-н Hill, г-н Huby, г-н Klein, г-н Lombardi, г-н Millar, г-н Moraitis, г-жа Palmer, г-жа Robinson, г-н Rouxel, г-жа Silva Mendes, г-н van den Hul, г-н Von Nordheim Nielsen и г-н Zouridakis да заплатят съдебните разноски, направени в производството по обжалване.
            
         
               3)
            
            
               Съветът на Европейския съюз понася направените от него съдебни разноски.
            
         
      (1)  ОВ C 22 от 26.1.2008 г.